Α. Τζ. Ίνγκλις

Ο Α. Τζ. Ίνγκλις (Ουίλμινγκτον του Ντέλαγουερ, 11 Ιουλίου 1967), είναι Αμερικάνος πρώην επαγγελματίας καλαθοσφαιριστής. Έχει ύψος 1,91 μέτρα και αγωνιζόταν στη θέση του σούτινγκ γκαρντ.

Σταδιοδρομία
Ο Ίνγκλις σπούδασε στο πανεπιστήμιο Βιρτζίνια Γιούνιον από το 1986 ως το 1990, αγωνιζόμενος σε 120 παιχνίδια με μέσους όρους 20,0 πόντων, 4,2 ριμπάουντ και 3,5 ασίστ.

Το καλοκαίρι του 1990, επιλέχθηκε στην 37η θέση του ντραφτ του ΝΒΑ από τους Ουάσινγκτον Μπούλετς, με τους οποίους αγωνίστηκε για δύο σεζόν σε 151 αγώνες του αμερικάνικου πρωταθλήματος, πετυχαίνοντας 1502 πόντους (μ.ο. 9,9).

Την σεζόν 1992-93, φόρεσε την φανέλα της Στεφανέλ Τριέστε, κατακτώντας την τέταρτη θέση του ιταλικού πρωταθλήματος, με μέσους όρους 18,8 πόντων και 3,9 ριμπάουντ. Την επόμενη χρονιά, μεταγράφηκε στην Μπούργκι Ρόμα, όπου εκτόξευσε τον μέσο όρο του σε 25,5 πόντους ανά αγώνα.

Το 1994-95, αγωνίστηκε στο γαλλικό πρωτάθλημα με την Παρί Λεβαλουά και την επόμενη σεζόν στην Ισπανία με την ομάδα της Σαλαμάνκα. Μετά από ένα πέρασμα από την Πιστόια, το 1996-97, μεταγράφηκε στην τουρκική Μπεσίκτας, πριν επιστρέψει στην Λεβαλουά. Έκλεισε την καριέρα του το 2001 στον Άρη Θεσσαλονίκης, με τον οποίο αγωνίστηκε από το Νοέμβριο του 2000, σε 18 αγώνες με μέσους όρους 15,8 πόντων και 3,0 ριμπάουντ ανά αγώνα.

Παραπομπές

Πηγές 
 A.J. English NBA Stats | Basketball-Reference.com
 A.J. English Player Profile, Portland Trail Blazers
 A.J. English (1990-1991) NBA Stats

Καλαθοσφαιριστές Άρη
Καλαθοσφαιριστές Ουάσινγκτον Ουίζαρντς
Καλαθοσφαιριστές Βίρτους Ρόμα‎
Καλαθοσφαιριστές Παρί-Λεβαλουά Μπασκέτ‎‎
Καλαθοσφαιριστές Σαλαμάνκα‎
Καλαθοσφαιριστές Μπεσίκτας‎‎
Καλαθοσφαιριστές Ρασίνγκ Μπασκέτ Παρί‎‎‎
Ξένοι καλαθοσφαιριστές στην Ελλάδα
Αμερικανοί καλαθοσφαιριστές